Κυπριακή Υπηρεσία Πληροφοριών

Η Κυπριακή Υπηρεσία Πληροφοριών (ΚΥΠ, πρώην Κεντρική Υπηρεσία Πληροφοριών 1970-2016)  είναι υπεύθυνη για την εσωτερική και εξωτερική ασφάλεια της Κυπριακής Δημοκρατίας.

Με νόμο που ψηφίστηκε στη Βουλή στις 14 Απριλίου 2016 η Κυπριακή Υπηρεσία Πληροφοριών αναδιοργανώθηκε. Αποτελεί Ανεξάρτητη Αρχή και υπάγεται στον εκάστοτε Πρόεδρο της Κυπριακής Δημοκρατίας.politis-news.com Ο Πρόεδρος διορίζει πλέον την ηγεσία της ΚΥΠ, που αποτελείται από έναν διοικητή και δύο υποδιοικητές, οι οποίοι απαρτίζουν το Ανώτατο Συμβούλιο.Κίνηση προϊσταμένου της ΚΥΠ που θα κριθεί  dialogos.com.cy Ο νόμος δημοσιεύτηκε στην Επίσημη Εφημερίδα της Κυπριακής Δημοκρατίας στις 4 Μάιου 2016 και τέθηκε σε ισχύ, σύμφωνα με το Άρθρο 52 του Κυπριακού Συντάγματος. Παρά το γεγονός ότι ο νόμος είναι σε ισχύ από τις 4 Μάιου 2016, ο μη διορισμός Διοικητή και δύο Υποδιοικητών από το Υπουργικό Συμβούλιο καθιστά ανεφάρμοστη τη νέα νομοθεσία και στην ουσία ισχύει ακόμη, ντε φάκτο, το προηγούμενο μη θεσμοθετημένο καθεστώς. 

Η ΚΥΠ συνεργάζεται με αντίστοιχες υπηρεσίες ασφάλειας φίλων και συμμαχικών με την Κύπρο χωρών και ιδιαίτερα με την Ελληνική ΕΥΠ.

Τωρινός διοικητής της ΚΥΠ έχει οριστεί από τον Ιούνιο του 2023 ο Τάσος Τζιωνής, με τον Πανίκο Σταύρου στη θέση του Υποδιοικητή.

Ο διοικητής της υπηρεσίας πληροφοριών θα έχει επίσης συμβουλευτική ιδιότητα για το Συμβούλιο Εθνικής Ασφαλείας, το οποίο συστάθηκε τον Μάιο του 2023.

 Επιχειρησιακή ιστορία 

 Διαρροή εγγράφων του ΟΗΕ 
Η Κυπριακή Υπηρεσία Πληροφοριών θεωρείτε υπεύθυνη για μια από τις μεγαλύτερες κλοπές πληροφοριών στην ιστορία των Ηνωμένων Εθνών, με πάνω από 6,500 απόρρητα έγγραφα με πληροφορίες για τις διαπραγματεύσεις του ΟΗΕ με Τούρκους και Τουρκοκύπριους ηγέτες. Σύμφωνα με πληροφορίες αξιωματικός της ΚΥΠ έγινε φίλος με την Sonja Bachmann, βοηθός του Alexander Downer (Ο οποίος διετέλεσε Υπουργός Εξωτερικών της Αυστραλίας και αυτή την στιγμή σύμβουλος του Γενικού Γραματέα Μπαν Κι-μουν). Η επιχείρηση πιστεύεται ότι άρχισε περίπου στης 10 Σεπτεμβρίου 2009 όταν άρχιζε ο δεύτερος γύρος των διαπραγματεύσεων. Τα διαιρεμένα έγγραφα αρχικά στάλθηκαν στον Φιλελεύθερο υπό το πρόσχημα ότι στάλθηκε από την Νέα Υόρκη για να παραπλανήσουν τους ερευνητές (Που μετά εντοπίσαν ότι το σήμα στάλθηκε στη Λευκωσία). Για να πιάσουν τις πληροφορίες, η ΚΥΠ χρησιμοποίησε χάκερ για να κλέψουν τους κωδικούς του e-mail της Buchmann και μετά όταν δεν ήταν στο δωμάτιο της στο ξενοδοχείο, αξιωματικού μπήκαν στο e-mail της και κατεβάσαν τα έγγραφα.

Μερικά από τα διαιρεμένα έγγραφα ήταν:

 Συνάντηση μεταξύ του Alexander Downer και του Αχμέτ Νταβούτογλου (Τότε Υπουργός Εξωτερικών της Τουρκίας).
 Συνάντηση μεταξύ του Downer και τον Μεχμέτ Αλί Ταλάτ (Τουρκοκύπριος ηγέτης).
 Συνάντηση στη Νέα Υόρκη μεταξύ του Lynn Pascoe (Τότε Αναπληρωτής Γενικός Γραμματέας των Ηνωμένων Εθνών για το Τμήμα Πολιτικών και Ειρηνευτικών Υποθέσεων των Ηνωμένων Εθνών) και τον Frank Urbancic (Τότε πρέσβης των ΗΠΑ στην Κύπρο).
 Έγγραφο που διαχώριζε τα μέλη της Ιεράς Συνόδου με βάση τις απόψεις τους για το Σχέδιο Ανάν.

 Απόπειρα τρομοκρατικής επίθεσης στην Κύπρο το 2012 
Το 2012, η ΚΥΠ άρχισε να παρακολουθεί ένα Σουηδό - Λιβανέζο πολίτη με το όνομα Hossam Yaakoub, ο οποίος ήταν μέλος της τρομοκρατικής οργάνωσης Χεζμπολάχ, όταν ο ίδιος παρακολουθούσε Ισραηλινούς τουρίστες που ερχόταν στο Αεροδρόμιο Λάρνακας και σχεδίαζε τεράστια τρομοκρατική επίθεση (Που μετά μαθεύτηκε ότι συμπεριλάμβανε 8.5 τόνους νιτρικό αμμώνιο). Στη συνέχεια η αστυνομία πραγματοποίησε έφοδο στην οικία του, τον συνέλαβε και βρήκε τα εκρηκτικά.

 Παραπομπές 

Δείτε επίσης
Κατάλογος υπηρεσιών πληροφοριών

Κατηγορία:Κυπριακή Κυβέρνηση
Κατηγορία:Υπηρεσίες πληροφοριών